**Steaua Salvatoare**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Steaua Salvatoare

Slăvit să fii, Doamne-n mărire

Că-n bradul vieţii mele-ai pus

Arzând o stea, din ceruri sus -

Prin jertfa-Ţi mare scump Isus,

În drumul sfânt spre mântuire!

Şi-această stea, strălucitoare

O! din bradul verde-al tinereţii

Ce-mi luminează-n calea vieţii

Când e ascunsă-n grosul ceţii,

E Jertfa-Ţi sfântă, salvatoare!

Lumina Ei, - scăldată-n aurul

Trecut prin flacăra-ncercărilor

Şi prin cuptorul strâmtorărilor,

Şi-a fost supusă intemperiilor,

Îmi este, şi mi-a fost tezaurul!

Comoară scumpă Ea-mi va sta

În bradul vieţii mele, Doamne!

Nu poate nimeni s-o răstoarne,

Săpat am fost pe-a Tale palme

Prin Jertfa crucii, - din Golgota!

Flavius Laurian Duverna

04 decembrie 2015